Ericu950/Stoicheia-meter-silver huggingface dataset:
οὗτος ὁ οἰκέτης σχεδόν τι ᾔδει τά τε ἄλλα τὰ τοῦ Κόμωνος ἅπαντα , καὶ δὴ τὸ ἀργύριον οὗ ἦν , τὸ ἔνδον κείμενον τῷ Κόμωνι .
καὶ δὴ καὶ ἔλαθεν τὸν Κόμωνα , πρεσβύτερόν τε ὄντα καὶ πεπιστευκότα αὐτῷ , ὑφαιρούμενος τὸ ἀργύριον οὗτος ὁ οἰκέτης ὁ Μοσχίων .
καὶ πρῶτον μὲν ὑφαιρεῖται αὐτοῦ χιλίας δραχμὰς χωρίς που κειμένας τοῦ ἄλλου ἀργυρίου , ἔπειτα ἑτέρας ἑβδομήκοντα μνᾶς 0 .
καὶ ταῦτα ποιῶν ἐλάνθανεν τὸν Κόμωνα .
καὶ τὸ ἀργύριον τοῦτο ἅπαν εἶχεν αὐτὸς δι ἑαυτοῦ ὁ ἄνθρωπος .
οὐ πολλῷ δὲ χρόνῳ ὕστερον , ὦ ἄνδρες δικασταί , ἢ ἡμεῖς διειλόμεθα τὰς μερίδας , ὑποψία τις ἐγένετο καὶ αἴσθησις περὶ τ ἀνθρώπου τούτου ·
ἐκ δὲ ταύτης τῆς ὑποψίας ἐδόκει ἐμοὶ καὶ τουτῳὶ Ὀλυμπιοδώρῳ βασανίζειν τὸν ἄνθρωπον .
καὶ ὁ ἄνθρωπος , ὦ ἄνδρες δικασταί , αὐτὸς αὑτοῦ κατεῖπε , πρὶν βασανίζεσθαι , ὅτι χιλίας δραχμὰς ὑφείλετο τοῦ Κόμωνος , καὶ ἔφη εἶναι παρ ἑαυτῷ ὅσον μὴ ἦν ἀνηλωμένον ·
περὶ δὲ τοῦ πλείονος ἀργυρίου οὐ δ ὁτιοῦν εἶπεν ἐν τῷ τότε χρόνῳ ·
καὶ ἀποδίδωσιν περὶ ἑξακοσίας τινὰς δραχμάς .
καὶ τούτου τοῦ ἀργυρίου , οὗ ἀπέδωκεν ὁ ἄνθρωπος , καλῶς καὶ δικαίως κατὰ τοὺς ὅρκους οὓς ὠμόσαμεν ἡμεῖς καὶ κατὰ τὰς συνθήκας τὰς κειμένας παρὰ τῷ Ἀνδροκλείδῃ τὸ μὲν ἥμισυ ἐγὼ ἔλαβον , τὸ δ ἥμισυ οὑτοσὶ Ὀλυμπιόδωρος 0 .
μετὰ δὲ ταῦτα οὐ πολλῷ χρόνῳ ὕστερον ἐκ ταύτης τῆς ὑποψίας τῆς πρὸς τὸν οἰκέτην περὶ τοῦ ἀργυρίου οὗ ἀπέδωκεν , ἔδησεν τὸν ἄνθρωπον καὶ ἐβασάνισεν αὐτὸς ἐφ ἑαυτοῦ , ἡμᾶς δὲ οὐ παρεκάλεσεν , ὀμωμοκὼς κοινῇ ζητήσειν καὶ πράξειν μετ ἐμοῦ πάντα .
καὶ ὁ ἄνθρωπος , ὦ ἄνδρες δικασταί , κατατεινόμενος ὑπὸ τῆς βασάνου προσωμολόγησε καὶ τὰς ἑβδομήκοντα μνᾶς εἰληφέναι ὑφελόμενος Κόμωνος , καὶ ἀποδίδωσιν ἅπαν τὸ ἀργύριον τοῦτο Ὀλυμπιοδώρῳ τουτῳί .
ἐγὼ δ , ὦ ἄνδρες δικασταί , ἐπειδὴ ἐπυθόμην περὶ τῆς βασάνου τοῦ ἀνθρώπου καὶ ὅτι ἀποδεδωκὼς εἴη τὸ ἀργύριον , ἐνόμιζόν μοι ἀποδώσειν τοῦτον τὸ ἥμισυ τοῦ ἀργυρίου , ὥσπερ καὶ τὸ πρότερον ἀπὸ τῶν χιλίων δραχμῶν ἀπέδωκε .
καὶ εὐθὺς μὲν οὐ πάνυ τι ἠνώχλουν τούτῳ , ἡγούμενος αὐτὸν τοῦτο γνώσεσθαι καὶ διοικήσειν καὶ ἐμοὶ καὶ ἑαυτῷ , ὅπως ἑκάτερος ἡμῶν ἕξει τὰ δίκαια κατὰ τοὺς ὅρκους καὶ τὰς συνθήκας τὰς πρὸς ἡμᾶς αὐτοὺς περὶ τοῦ ἰσομοιρεῖν ἁπάντων ὧν Κόμων ἦν καταλελοιπώς ·
ἐπειδὴ δὲ ἐνδιέτριβεν καὶ οὐδὲν ἐποίει , διελεγόμην τουτῳὶ Ὀλυμπιοδώρῳ , καὶ ἠξίουν ἀπολαμβάνειν τὸ ἐμαυτοῦ μέρος τοῦ ἀργυρίου .
οὑτοσὶ δὲ Ὀλυμπιόδωρος ἀεί τι πρ οὐφασίζετο καὶ ἀναβολὰς ἐποιεῖτο .
καὶ ἐν τούτῳ τῷ καιρῷ ἕτεροί τινες ἔλαχον τοῦ κλήρου τοῦ Κόμωνος , καὶ ὁ Κάλλιππος ἐπεδήμησεν ἐκ τῆς ἀποδημίας , ὁ ἐμὸς ἀδελφὸς ὁ ὁμοπάτριος ·
καὶ οὗτος ἔλαχεν εὐθὺς τοῦ ἡμικληρίου .
καὶ τουτῳὶ Ὀλυμπιοδώρῳ πρόφασις καὶ αὕτη ἐγένετο πρὸς τὸ μὴ ἀποδιδόναι μοι τὸ ἀργύριον , ἐπειδὴ πολλοὶ ἦσαν οἱ ἀμφισβητοῦντες , καὶ ἔφη χρῆναί με περιμεῖναι , ἕως ἂν οἱ ἀγῶνες γένωνται .
καὶ ἐμοὶ ἀνάγκη ἦν ταῦτα συγχωρεῖν , καὶ συνεχώρησα .
μετὰ δὲ ταῦτα ἐβουλευόμεθα καὶ ἐγὼ καὶ οὑτοσὶ Ὀλυμπιόδωρος κοινῇ , ὥσπερ καὶ ὠμόσαμεν , ὅντινα τρόπον ἄριστα καὶ ἀσφαλέστατα προσοισόμεθα πρὸς τοὺς ἀμφισβητοῦντας .
καὶ ἔδοξεν ἡμῖν , ὦ ἄνδρες δικασταί , τουτονὶ μὲν Ὀλυμπιόδωρον τοῦ κλήρου ὅλου ἀμφισβητεῖν , ἐμὲ δὲ τοῦ ἡμικληρίου , ἐπειδὴ καὶ Κάλλιππος ὁ ἀδελφὸς ὁ ἐμὸς τοῦ ἡμικληρίου μόνον ἠμφεσβήτει 0 .
καὶ ἐπειδὴ ἀνεκρίθησαν πρὸς τῷ ἄρχοντι ἅπασαι αἱ ἀμφισβητήσεις καὶ ἔδει ἀγωνίζεσθαι ἐν τῷ δικαστηρίῳ , ἀπαράσκευοι ἦμεν τὸ παράπαν πρὸς τὸ ἤδη ἀγωνίζεσθαι ἐγὼ καὶ Ὀλυμπιόδωρος οὑτοσὶ διὰ τὸ ἐξαίφνης ἐπιπεπτωκέναι ἡμῖν πολλοὺς τοὺς ἀμφισβητοῦντας ·
ἐκ δὲ τῶν ὑπαρχόντων ἐσκοποῦμεν κοινῇ , εἴ πως ἀναβολή τις γένοιτο ἐν τῷ παρόντι , ὥστε παρασκευάσασθαι ἡμᾶς καθ ἡσυχίαν πρὸς τὸν ἀγῶνα .
καὶ κατὰ τύχην τινὰ καὶ δαίμονα ὑμεῖς ἐπείσθητε ὑπὸ τῶν ῥητόρων εἰς Ἀκαρνανίαν στρατιώτας ἐκπέμπειν , καὶ ἔδει καὶ τουτονὶ Ὀλυμπιόδωρον στρατεύεσθαι , καὶ ᾤχετο μετὰ τῶν ἄλλων στρατευόμενος .
καὶ συνεβεβήκει , ὡς ᾠόμεθα ἡμεῖς , αὕτη καλλίστη ἀναβολή , δημοσίᾳ τούτου ἀποδημοῦντος στρατευομένου .
ἐπειδὴ δὲ ἐκάλει ὁ ἄρχων εἰς τὸ δικαστήριον ἅπαντας τοὺς ἀμφισβητοῦντας κατὰ τὸν νόμον , ὑπωμοσάμεθα ἡμεῖς τουτονὶ Ὀλυμπιόδωρον δημοσίᾳ ἀπεῖναι στρατευόμενον .
ὑπομοθέντος δὲ τούτου ἀνθυπωμόσαντο οἱ ἀντίδικοι , καὶ διαβάλλοντες Ὀλυμπιόδωρον τουτονί , ὕστεροι ἡμῶν λέγοντες , ἔπεισαν τοὺς δικαστὰς ψηφίσασθαι τῆς δίκης ἕνεκα ἀπεῖναι τουτονὶ καὶ οὐ δημοσίᾳ .
ψηφισαμένων δὲ ταῦτα τῶν δικαστῶν διέγραψεν ὁ ἄρχων Πυθόδοτος κατὰ τὸν νόμον τὴν τουτουὶ Ὀλυμπιοδώρου ἀμφισβήτησιν .
διαγραφείσης δὲ ταύτης , ἐξ ἀνάγκης καὶ ἐμοὶ ἦν ἐκλιπεῖν τὴν τοῦ ἡμικληρίου ἀμφισβήτησιν .
γενομένων δὲ τούτων ἐπεδίκασεν ὁ ἄρχων τοῖς ἀντιδίκοις τοῖς ἡμετέροις τὸν κλῆρον τὸν Κόμωνος ·
ταῦτα γὰρ οἱ νόμοι αὐτὸν ἠνάγκαζον ποιεῖν .
ἐπειδὴ δὲ ἐπεδικάσαντο , εὐθὺς εἰς Πειραιᾶ ἐλθόντες παρελάμβανον πάντα ὅσα ἡμῶν εἶχεν ἑκάτερος νειμάμενος ἐν τῇ μερίδι .
κ ἀγὼ μὲν ἐπιδημῶν αὐτὸς παρέδωκα  ἀνάγκη γὰρ ἦν πείθεσθαι τοῖς νόμοις  , τὰ δὲ Ὀλυμπιοδώρου , ἀποδημοῦντος τούτου , ἅπαντα ᾤχοντο λαβόντες , πλὴν τοῦ ἀργυρίου οὗ εἶχεν αὐτὸς παρὰ τοῦ ἀνθρώπου τοῦ οἰκέτου , ὃν ἐβασάνισεν ·
οὐ γὰρ εἶχον ὅπου ἐπιλάβοιντο τοῦ ἀργυρίου .
καὶ τὰ μὲν πραχθέντα ταῦτ ἦν ἐν τῇ ἀποδημίᾳ τῇ Ὀλυμπιοδώρου , καὶ τῆς κοινωνίας τῆς πρὸς τοῦτον ταῦτα ἐγὼ ἀπέλαυσα .
ἐπειδὴ δὲ ἐπεδήμησεν οὗτος καὶ οἱ ἄλλοι στρατιῶται , ἠγανάκτει Ὀλυμπιόδωρος οὑτοσί , ὦ ἄνδρες δικασταί , ἐπὶ τοῖς συμβεβηκόσι , καὶ ἡγεῖτο δεινὰ πεπονθέναι .
ἐπειδὴ δὲ μεστὸς ἐγένετο ἀγανακτῶν , ἐσκοποῦμεν πάλιν καὶ ἐβουλευόμεθα κοινῇ ἐγὼ καὶ Ὀλυμπιόδωρος οὑτοσί , ὅντινα τρόπον τούτων τι πάλιν κομιούμεθα .
καὶ ἐδόκει ἡμῖν βουλευομένοις προσκαλεῖσθαι τοὺς ἐπιδεδικασμένους κατὰ τὸν νόμον , καὶ ἐκ τῶν ὑπαρχόντων ἀσφαλέστατον εἶναι μὴ ἐν τῷ αὐτῷ ἡμᾶς ἀμφοτέρους τὸν κίνδυνον ποιεῖσθαι πρὸς τοὺς ἀμφισβητοῦντας , ἀλλὰ χωρὶς ἑκάτερον , καὶ τουτονὶ μὲν Ὀλυμπιόδωρον ὅλου τοῦ κλήρου λαχεῖν , ὥσπερ τὸ πρότερον , καὶ ἀγωνίζεσθαι καθ αὑτόν , ἐμὲ δὲ τοῦ ἡμικληρίου , ἐπειδὴ καὶ Κάλλιππος ὁ ἀδελφὸς ὁ ἐμὸς τοῦ ἡμικληρίου μόνον ἠμφεσβήτει , ὅπως , ἐὰν μὲν Ὀλυμπιόδωρος οὑτοσὶ ἐπιτύχῃ τοῦ ἀγῶνος , ἐγὼ κατὰ τὰς συνθήκας καὶ τοὺς ὅρκους πάλιν τὸ μέρος λάβοιμι παρὰ τούτου , ἐὰν δ ἄρα ἀποτύχῃ καὶ τὰ ἕτερα ψηφίσωνται οἱ δικασταί , οὗτος παρ ἐμοῦ καλῶς καὶ δικαίως ἀπολαμβάνοι , ὥσπερ ὠμόσαμεν ἀλλήλοις καὶ συνεθέμεθα 0 1 2 .
ἐπειδὴ δὲ ταῦτ ἐβουλευσάμεθα καὶ ἐδόκει ἀσφαλέστατ εἶναι καὶ ἐμοὶ καὶ Ὀλυμπιοδώρῳ , προσεκλήθησαν ἅπαντες οἱ ἔχοντες τὰ τοῦ Κόμωνος κατὰ τὸν νόμον .
καί μοι ἀνάγνωθι τὸν νόμον , καθ ὃν ἡ πρόσκλησις ἐγένετο .
κατὰ τὸν νόμον τοῦτον , ὦ ἄνδρες δικασταί , ἡ πρόσκλησις ἐγένετο , καὶ τὰς ἀμφισβητήσεις ἀντεγραψάμεθα , ὃν τρόπον τουτῳὶ ἐδόκει Ὀλυμπιοδώρῳ .
καὶ μετὰ ταῦτα ὁ ἄρχων ἀνέκρινε πᾶσιν ἡμῖν τοῖς ἀμφισβητοῦσιν , καὶ ἀνακρίνας εἰσήγαγεν εἰς τὸ δικαστήριον .
καὶ οὑτοσὶ Ὀλυμπιόδωρος ἠγωνίζετο πρῶτος , καὶ ἔλεγεν ὅ τι ἐβούλετο , καὶ μαρτυρίας παρείχετο ἃς ἐδόκει τούτῳ ·
κ ἀγώ , ὦ ἄνδρες δικασταί , σιωπῇ ἐκαθήμην ἐπὶ τοῦ ἑτέρου βήματος .
τοῦτον δὲ τὸν τρόπον κατασκευασθέντος τοῦ ἀγῶνος ἐνίκησεν ῥᾳδίως .
νικήσας δὲ καὶ διαπραξαμένων ἅπαντα ὅσα ἐβουλήθημεν ἐν τῷ δικαστηρίῳ , καὶ ἀπολαβὼν παρὰ τῶν πρότερον ἐπιδικασαμένων ὅσα ἦσαν ἐκεῖνοι παρ ἡμῶν εἰληφότες , ταῦτα δὴ πάντα ἔχων καὶ τὸ ἀργύριον ὃ ἔλαβεν παρὰ τοῦ ἀνθρώπου τοῦ βασανισθέντος , οὐ δ ὁτιοῦν ἠθέληκεν τῶν δικαίων πρός με ποιῆσαι , ἀλλ ἔχει αὐτὸς ἅπαντα , ὀμωμοκὼς καὶ συνθήκας πρός με ποιησάμενος ἦ μὴν ἰσομοιρήσειν .
καὶ αἱ συνθῆκαι αὗται ἔτι καὶ νῦν κεῖνται παρὰ τῷ Ἀνδροκλείδῃ , καὶ μεμαρτύρηκεν αὐτὸς πρὸς ὑμᾶς .
βούλομαι δὲ καὶ περὶ τῶν ἄλλων ἁπάντων ὧν εἴρηκα μαρτυρίας ὑμῖν παρασχέσθαι , πρώτιστον μὲν τὸ ἐξ ἀρχῆς ὅτι ἐγὼ καὶ οὗτος ἡμῖν αὐτοῖς δικάσαντες ἐνειμάμεθα τὸ ἴσον ἑκάτερος τῆς φανερᾶς οὐσίας ἧς Κόμων κατέλιπεν .
καί μοι λαβὲ ταύτην τὴν μαρτυρίαν πρῶτον , ἔπειτα τὰς ἄλλας ἁπάσας ἀναγίγνωσκε .
λαβὲ δή μοι καὶ τὴν πρόκλησιν , ἣν πρ οὐκαλεσάμην αὐτὸν περὶ τοῦ ἀργυρίου οὗ ἔλαβεν παρὰ τοῦ ἀνθρώπου τοῦ βασανισθέντος .
ἀναγίγνωσκε δὲ καὶ τὴν ἑτέραν μαρτυρίαν , ὅτι , ἐπειδὴ ἐπεδικάσαντο οἱ ἀντίδικοι ἡμῶν , ἅπαντα παρέλαβον ὅσα ἡμεῖς εἴχομεν , πλὴν τῶν χρημάτων ὧν εἶχεν Ὀλυμπιόδωρος παρὰ τοῦ βασανισθέντος ἀνθρώπου .
ὃν μὲν τρόπον , ὦ ἄνδρες δικασταί , ἐξ ἀρχῆς διενειμάμεθα τὴν Κόμωνος οὐσίαν τὴν φανερὰν ἐγὼ καὶ Ὀλυμπιόδωρος , καὶ λόγῳ ἀκηκόατε καὶ μεμαρτύρηται ὑμῖν , καὶ ὡς οὗτος τὸ ἀργύριον ἔλαβεν παρὰ τοῦ ἀνθρώπου τοῦ οἰκέτου , καὶ ὅτι οἱ ἐπιδικασάμενοι ἔλαβον ὅσα ἡμεῖς εἴχομεν , ἕως οὑτοσὶ πάλιν ἐνίκησεν ἐν τῷ δικαστηρίῳ .
ἃ δὲ λέγων οὐκ ἀποδίδωσίν μοι οὐ δ ἐθέλει τῶν δικαίων οὐ δ ὁτιοῦν ποιεῖν , τούτοις ἤδη προσέχετε τὸν νοῦν , ὦ ἄνδρες δικασταί , ἵνα μὴ αὐτίκα ἐξαπατήσωσιν ὑμᾶς οἱ ῥήτορες , οὓς οὑτοσὶ παρεσκεύασται ἐπ ἐμέ .
λέγει μὲν οὗτος οὐδέποτε τ αὐτά , ἀλλ ὅ τι ἂν τύχῃ ἀεί , καὶ περιιὼν προφάσεις ἀτόπους τινὰς καὶ ὑπονοίας καὶ αἰτίας ψευδεῖς ἐπιφέρει , καὶ περὶ τὸ πρᾶγμα ὅλον ἄδικός ἐστιν ἄνθρωπος .
πλεῖστοι δὲ αὐτοῦ ἀκηκόασιν λέγοντος , οἱ μὲν ὅτι τὸ παράπαν οὐκ ἔλαβε τὸ ἀργύριον παρὰ τοῦ ἀνθρώπου ·
ἐπειδὰν δὲ τοῦτο ἐξελέγχηται , πάλιν λέγει ὅτι παρὰ τοῦ αὑτοῦ ἀνθρώπου ἔχει τὸ ἀργύριον , καὶ οὐ μεταδώσει ἐμοὶ οὔ τε τοῦ ἀργυρίου οὔ τε τῶν ἄλλων οὐδενὸς ὧν κατέλιπε Κόμων .
ἐπειδὰν δέ τις αὐτὸν τῶν ἐπιτηδείων τῶν τούτου καὶ τῶν ἐμῶν ἐρωτᾷ , διὰ τί οὐκ ἀποδώσει ὀμωμοκὼς ἰσομοιρήσειν καὶ τῶν συνθηκῶν ἔτι νυνὶ κειμένων , φησί με παραβεβηκέναι τὰς συνθήκας , καὶ δεινὰ πεπονθέναι ὑπ ἐμοῦ , καὶ διατελέσαι μέ φησιν ὑπεναντία καὶ λέγοντα καὶ πράττοντα ἑαυτῷ .
καὶ ἃ μὲν προφασίζεται , ταῦτ ἔστιν .
ἃ μὲν οὖν , ὦ ἄνδρες δικασταί , οὗτος λέγει , ὑπόνοιαι πλασταί εἰσιν καὶ προφάσεις ἄδικοι καὶ πονηρίαι ἐπὶ τῷ ἀποστερῆσαι ἃ προσήκει αὐτὸν ἀποδοῦναι ἐμοί .
ἃ δὲ ἐγὼ ἐρῶ πρὸς ὑμᾶς , ὅτι οὗτος ψεύδεται , ταῦτα δὲ ὑπόνοια οὐδεμία ἔσται , φανερῶς δὲ ἐπιδείξω τὴν τούτου ἀναισχυντίαν , τεκμήρια λέγων ἀληθινὰ καὶ πᾶσι γνώριμα , καὶ μάρτυρας παρεχόμενος περὶ ἁπάντων .
πρῶτον μὲν οὖν , ὦ ἄνδρες δικασταί , λέγω ὅτι οὗτος διὰ τοῦτο τοῖς οἰκείοις καὶ τοῖς ἐπιτηδείοις τοῖς ἑαυτοῦ καὶ τοῖς ἐμοῖς , τοῖς εἰδόσιν ἀκριβῶς ἅπαντα ταῦτα τὰ πράγματα ὡς ἔχει καὶ παρηκολουθηκόσιν ἐξ ἀρχῆς , οὐκ ἠθέλησεν ἐπιτρέψαι ·
ἀκριβῶς ᾔδει ὅτι εὐθὺς παραχρῆμα ὑπ αὐτῶν ἐξελεγχθήσεται , ἐάν τι ψεύδηται ·
νυνὶ δ ἴσως ἡγεῖται ψευδόμενος ἐν ὑμῖν λήσειν .
πάλιν λέγω ὅτι οὐκ ἀκόλουθόν ἐστιν ὑπεναντία μὲν πράττειν σοι , ὦ Ὀλυμπιόδωρε , ἐμέ , κοινῇ δὲ ἀναλίσκειν μετὰ σοῦ εἰς ὅ τι ἀεὶ δέοι , οὐ δὲ ἐκλιπεῖν τὴν ἀμφισβήτησιν αὐτὸν ἑκόντα , ὅτε ἀπεδήμεις σύ , ἐπειδὴ καὶ ἡ σὴ διεγράφη δόξαντός σου ἕνεκα τῆς δίκης ἀπεῖναι καὶ οὐ δημοσίᾳ .
ἐξῆν γὰρ ἔμοιγε τοῦ ἡμικληρίου ἐπιδικάσασθαι ἐμαυτῷ ·
οὐδεὶς γάρ μοι ἀνθρώπων ἀντέλεγεν , ἀλλὰ συνεχώρουν αὐτοὶ οἱ ἀντίδικοι .
ἀλλὰ ταῦτα ποιήσας εὐθὺς ἂν ἦν ἐπιωρκηκώς ·
ὤμοσα γὰρ καὶ συνεθέμην πρὸς σὲ κοινῇ πράξειν ἅπαντα , ὅ τι ἂν δοκῇ ἐμοὶ καὶ σοὶ βουλευομένοις βέλτιστον εἶναι .
ὥστε ὑπεραβέλτεροί εἰσιν αἱ προφάσεις καὶ αἰτίαι , δι ἃς οὐδέν μοι φὴς ποιήσειν τῶν δικαίων .
ἔτι πρὸς τούτοις ἡγεῖ ἄν μ ἐπιτρέπειν σοι , Ὀλυμπιόδωρε , ἐν τῷ τελευταίῳ ἀγῶνι τῷ περὶ τοῦ κλήρου , ἢ ἃ ἔλεγες πρὸς τοὺς δικαστάς , εἰκῇ οὑτωσὶ λέγειν , ἢ περὶ ὧν τὰς μαρτυρίας παρέσχου , οὕτως ἂν παρασχέσθαι , εἰ μὴ μετὰ σοῦ κοινῇ συνηγωνιζόμην ;
οὗτος γάρ , ὦ ἄνδρες δικασταί , τά τε ἄλλα ἔλεγεν ὅ τι ἐβούλετο ἐν τῷ δικαστηρίῳ , καὶ κατεχρήσατο πρὸς τοὺς δικαστὰς ὅτι ἐγὼ τὴν οἰκίαν , ἣν ἔλαβον ἐν τῇ μερίδι τῇ ἐμαυτοῦ , μεμισθωμένος εἴην παρ αὐτοῦ , καὶ τὸ ἀργύριον ὃ ἔλαβον , τὸ ἥμισυ τὸ ἀπὸ τῶν χιλίων δραχμῶν τῶν παρὰ τοῦ οἰκέτου , ὅτι ἐδανεισάμην παρὰ τούτου 0 .
καὶ οὐ μόνον ἔλεγεν ταῦτα , ἀλλὰ καὶ μαρτυρίας παρείχετο περὶ τούτων .
κ ἀγὼ οὐ δ ὁτιοῦν ἀντέλεγον τούτοις , οὐ δ ἤκουσέ μου φωνὴν οὐδεὶς ἀνθρώπων , ὅτε οὗτος ἠγωνίζετο , οὔ τε μικρὰν οὔ τε μεγάλην , ἀλλὰ προσωμολόγουν ἀληθῆ εἶναι πάντα ὅσα οὗτος ἐβούλετο λέγειν .
κοινῇ γὰρ ἠγωνιζόμην μετὰ σοῦ , ὥσπερ ἔδοξεν ἐμοὶ καὶ σοί .
ἐπεὶ εἰ μή ἐστιν ταῦτα ἀληθῆ ἃ λέγω , διὰ τί οὐκ ἐπεσκηψάμην ἐγὼ τότε τοῖς μάρτυσιν τοῖς ταῦτα μαρτυροῦσιν , ἀλλ ἡσυχίαν εἶχον πολλήν ;
ἢ διὰ τί σύ , Ὀλυμπιόδωρε , οὐδεπώποτέ μοι ἔλαχες ἐνοικίου δίκην τῆς οἰκίας ἧς ἔφασκες μισθῶσαί μοι ὡς σαυτοῦ οὖσαν , οὐ δὲ τοῦ ἀργυρίου οὗ ἔλεγες πρὸς τοὺς δικαστὰς ὅτι ἐδάνεισάς μοι , τούτων οὐδὲν ἐποίησας ;
ὥστε πῶς ἂν μᾶλλον ἄνθρωπος ἐξελέγχοιτο ψευδόμενος καὶ ὑπεναντία λέγων αὐτὸς αὑτῷ καὶ αἰτιώμενος τὰ οὐδεπώποτε γενόμενα ;
ὃ δὲ πάντων μέγιστόν ἐστιν , ὦ ἄνδρες δικασταί , ᾧ καὶ γνώσεσθε τουτονὶ ὅτι ἄδικός ἐστιν καὶ πλεονέκτης ἄνθρωπος ·
ἐχρῆν γὰρ αὐτόν , εἴ τι ἀληθὲς ἦν ὧν λέγει , πρότερον ταῦτα λέγειν καὶ ἐπιδεικνύειν , πρὶν τὸν ἀγῶνα γενέσθαι καὶ διαπειραθῆναι τῶν δικαστῶν ὅ τι γνώσονται , καὶ παραλαβόντα πολλοὺς μάρτυρας ἀξιοῦν ἀναιρεῖσθαι τὰς συνθήκας παρὰ τοῦ Ἀνδροκλείδου ὡς παραβαίνοντος ἐμοῦ καὶ τ ἀναντία πράττοντος ἑαυτῷ καὶ οὐκέτι κυρίων οὐσῶν τῶν συνθηκῶν ἐμοὶ καὶ τούτῳ , καὶ τῷ Ἀνδροκλείδῃ τῷ ἔχοντι τὰς συνθήκας διαμαρτύρασθαι , ὅτι αὐτῷ οὐδέν ἐστιν ἔτι πρᾶγμα πρὸς τὰς συνθήκας ταύτας .
ταῦτα ἐχρῆν αὐτόν , ὦ ἄνδρες δικασταί , εἴπερ τι ἦν ἀληθὲς ὧν λέγει , καὶ μόνον προσιόντα τῷ Ἀνδροκλείδῃ διαμαρτύρεσθαι καὶ μετὰ μαρτύρων πολλῶν , ἵν αὐτῷ πολλοὶ ἦσαν οἱ συνειδότες .
ὅτι δὲ τούτων οὐδὲν πώποτε ἐποίησεν , αὐτοῦ ὑμῖν τοῦ Ἀνδροκλείδου , παρ ᾧ εἰσιν αἱ συνθῆκαι κείμεναι μαρτυρίαν ἀναγνώσεται .
ἕτερον δ , ὦ ἄνδρες δικασταί , σκέψασθε ὃ διαπέπρακται .
ἐγὼ γὰρ τοῦτον πρ οὐκαλεσάμην καὶ ἠξίωσα ἀκολουθῆσαι ὡς Ἀνδροκλείδην , παρ ᾧ κεῖνται αἱ συνθῆκαι , καὶ κοινῇ ἐκγραψαμένους ἡμᾶς τὰς συνθήκας πάλιν σημήνασθαι , τὰ δὲ ἀντίγραφα ἐμβαλέσθαι εἰς τὸν ἐχῖνον , ὅπως ἂν μηδεμία ὑποψία ᾖ , ἀλλ ὑμεῖς ἅπαντα καλῶς καὶ δικαίως ἀκούσαντες γνῶτε ὅ τι ἂν ὑμῖν δικαιότατον δοκῇ εἶναι .
ταῦτα ἐμοῦ προκαλουμένου οὐκ ἠθέλησεν τούτων οὐδὲν ποιῆσαι , ἀλλ οὕτω πεφιλοσόφηκεν ὥστε μὴ εἶναι ὑμᾶς ἀκοῦσαι τῶν συνθηκῶν ἐκ τῶν κοινῶν γραμμάτων .
καὶ ὅτι ταῦτα πρ οὐκαλούμην , τούτων ὑμῖν μαρτυρίαν ἀναγνώσεται ὧν ἐναντίον πρ οὐκαλούμην .
πῶς ἂν οὖν μᾶλλον καταφανὴς γένοιτο ἄνθρωπος , ὅτι δικαίως μὲν οὐδὲν βούλεται πρός με πράττειν , ἀποστερήσειν δ οἴεται ἃ προσήκει ἐμοὶ λαβεῖν , προφάσεις λέγων καὶ ἐγκλήματα ἐγκαλῶν , τὰς δὲ συνθήκας , ἅς φησί με παραβεβηκέναι , οὐκ ᾠήθη δεῖν ὑμᾶς ἀκοῦσαι ;
ἐγὼ δὲ τότε μὲν ἐναντίον τῶν μαρτύρων τῶν παραγενομένων πρ οὐκαλεσάμην , νυνὶ δὲ καὶ ὑμῶν ἐναντίον τῶν δικαστῶν πάλιν προκαλοῦμαι , καὶ ἀξιῶ συγχωρεῖν αὐτὸν καὶ ἐγὼ συγχωρῶ ἀνοιχθῆναι τὰς συνθήκας ἐνταυθὶ ἐπὶ τοῦ δικαστηρίου , καὶ ἀκοῦσαι ὑμᾶς , καὶ πάλιν σημανθῆναι ἐναντίον ὑμῶν .
ἀνδροκλείδης δὲ οὑτοσὶ πάρεστιν .
ἐγὼ γὰρ αὐτῷ ἐπήγγειλα ἥκειν ἔχοντι τὰς συνθήκας .
καὶ συγχωρῶ , ὦ ἄνδρες δικασταί , ἐν τῷ τούτου λόγῳ ἢ ἐν τῷ προτέρῳ ἢ ἐν τῷ ὑστέρῳ ἀνοιχθῆναι ·
οὐδὲν γάρ μοι διαφέρει .
ὑμᾶς δὲ βούλομαι ἀκοῦσαι τὰς συνθήκας καὶ τοὺς ὅρκους , οὓς ὠμόσαμεν ἀλλήλοις ἐγὼ καὶ Ὀλυμπιόδωρος οὑτοσί .
καὶ εἰ μὲν συγχωρεῖ , ἔστω ταῦτα , καὶ ὑμεῖς ἀκούετε , ἐπειδὰν τούτῳ δοκῇ ·
ἐὰν δὲ μὴ θέλῃ ταῦτα ποιεῖν , οὐκ ἤδη καταφανὴς ἔσται , ὦ ἄνδρες δικασταί , ὅτι ἀναισχυντότατός ἐστιν ἀνθρώπων ἁπάντων , καὶ δικαίως οὐ δ ἂν ὁτιοῦν ἀποδέχοισθε τούτου ὡς ὑγιές τι λέγοντος ;
ἀλλὰ τί ταῦτα σπουδάζω ;
οὐ δὲ γὰρ αὐτὸς ἀγνοεῖ ταῦτα οὗτος , ὅτι ἀδικεῖ μὲν ἐμέ , ἀδικεῖ δὲ τοὺς θεοὺς οὓς ὤμοσεν , καὶ ἐπιορκεῖ .
ἀλλὰ διέφθαρται , ὦ ἄνδρες δικασταί , καὶ παραφρονεῖ .
ἀνιῶμαι μὲν οὖν καὶ αἰσχύνομαι , ὦ ἄνδρες δικασταί , οἷς μέλλω λέγειν πρὸς ὑμᾶς , ἐξ ἀνάγκης δέ μοί ἐστιν εἰπεῖν , ὅπως ἂν ὑμεῖς οἱ τὴν ψῆφον ἔχοντες ἀκούσαντες ἅπαντα , βουλεύσησθε ὅ τι ἂν ὑμῖν δοκῇ βέλτιστον εἶναι περὶ ἡμῶν .
ὧν δὲ μέλλω λέγειν , οὗτος αἴτιός ἐστιν οὐκ ἐθέλων ἐν τοῖς οἰκείοις περὶ τούτων πρός με διαλύσασθαι , ἀλλ ἀναισχυντῶν .
ὀλυμπιόδωρος γὰρ οὑτοσί , ὦ ἄνδρες δικασταί , γυναῖκα μὲν ἀστὴν κατὰ τοὺς νόμους τοὺς ὑμετέρους οὐδεπώποτε ἔγημεν , οὐ δ εἰσὶν αὐτῷ παῖδες οὐ δὲ ἐγένοντο , ἑταίραν δὲ λυσάμενος ἔνδον ἔχει , καὶ αὕτη ἐστὶν ἡ λυμαινομένη ἅπαντας ἡμᾶς καὶ ποιοῦσα τουτονὶ περαιτέρω μαίνεσθαι .
πῶς γὰρ οὐ μαίνεται ὅστις οἴεται δεῖν , ἃ μὲν ὡμολόγησεν καὶ συνέθετο ἑκὼν πρὸς ἑκόντα καὶ ὤμοσεν , τούτων μὲν μη δ ὁτιοῦν ποιεῖν , καὶ ταῦτα ἐμοῦ σπουδάζοντος οὐχ ὑπὲρ ἐμαυτοῦ μόνον , ἀλλὰ καὶ ὑπὲρ τῆς τούτου ἀδελφῆς τῆς ὁμοπατρίας καὶ ὁμομητρίας , ἣ ἐμοὶ συνοικεῖ , καὶ ὑπὲρ τῆς τούτου ἀδελφιδῆς , θυγατρὸς δὲ ἐμῆς ;
αὗται γάρ εἰσιν αἱ ἀδικούμεναι οὐχ ἧττον ἐμοῦ , ἀλλὰ καὶ μᾶλλον .
πῶς γὰρ οὐκ ἀδικοῦνται ἢ πῶς οὐ δεινὰ πάσχουσιν , ἐπειδὰν ὁρῶσι τὴν μὲν τούτου ἑταίραν περαιτέρω τοῦ καλῶς ἔχοντος καὶ χρυσία πολλὰ ἔχουσαν καὶ ἱμάτια καλά , καὶ ἐξόδους λαμπρὰς ἐξιοῦσαν , καὶ ὑβρίζουσαν ἐκ τῶν ἡμετέρων , αὐταὶ δὲ καταδεεστέρως περὶ ταῦτα ἔχωσιν ἅπαντα , πῶς οὐκ ἐκεῖναι μᾶλλον ἔτι ἀδικοῦνται ἢ ἐγώ 0 ;
οὗτος δὲ πῶς οὐ καταφανῶς μαίνεται καὶ παραφρονεῖ , τοιαῦτα περὶ αὑτοῦ βουλευόμενος ;
ἵνα δὲ μὴ φάσκῃ , ὦ ἄνδρες δικασταί , ἐπὶ διαβολῇ ταῦτα λέγειν με τοῦ ἀγῶνος ἕνεκα τουτουί , μαρτυρίαν ὑμῖν ἀναγνώσεται τῶν τούτου οἰκείων καὶ ἐμῶν .
ὀλυμπιόδωρος μὲν οὑτοσὶ τοιοῦτός ἐστιν ἄνθρωπος , οὐ μόνον ἄδικος , ἀλλὰ καὶ μελαγχολᾶν δοκῶν ἅπασιν τοῖς οἰκείοις καὶ τοῖς γνωρίμοις τῇ προαιρέσει τοῦ βίου , καὶ ὅπερ Σόλων ὁ νομοθέτης λέγει , παραφρονῶν ὡς οὐδεὶς πώποτε παρεφρόνησεν ἀνθρώπων , γυναικὶ πειθόμενος πόρνῃ .
καὶ ἄκυρά γε ταῦτα πάντα ἐνομοθέτησεν εἶναι ὁ Σόλων , ὅ τι ἄν τις γυναικὶ πειθόμενος πράττῃ , ἄλλως τε καὶ τοιαύτῃ .
περὶ μὲν οὖν τούτων καλῶς ὁ νομοθέτης ἐπεμελήθη , ἐγὼ δὲ ὑμῶν δέομαι , καὶ οὐ μόνον ἐγώ , ἀλλὰ καὶ ἡ ἐμὴ γυνή , Ὀλυμπιοδώρου δὲ τουτουὶ ἀδελφή , καὶ ἡ θυγάτηρ ἡ ἐμή , Ὀλυμπιοδώρου δὲ τουτουὶ ἀδελφιδῆ , ἱκετεύομεν ὑμᾶς καὶ ἀντιβολοῦμεν , ὦ ἄνδρες δικασταί , ἅπαντες ἡμεῖς  νομίσατε γὰρ ἐκείνας ἐνθάδε παρεῖναι  μάλιστα μὲν τουτονὶ Ὀλυμπιόδωρον πεῖσαι μὴ ἀδικεῖν ἡμᾶς , ἐὰν δ ἄρα μὴ θέλῃ πείθεσθαι , ὑμᾶς μεμνημένους ἁπάντων τῶν εἰρημένων ψηφίζεσθαι ὅ τι ἂν ὑμῖν δοκῇ βέλτιστον καὶ δικαιότατον εἶναι .
καὶ ταῦτα ποιοῦντες τά τε δίκαια γνώσεσθε καὶ τὰ συμφέροντα ἡμῖν ἅπασιν , οὐχ ἥκιστα δὲ Ὀλυμπιοδώρῳ αὐτῷ τουτῳί .
μηδενὶ ὑμῶν ἄπιστον γενέσθω , ὦ ἄνδρες δικασταί , εἰ Τιμόθεος ὀφείλων ἀργύριον τῷ πατρὶ τῷ ἐμῷ φεύγει νῦν ὑπ ἐμοῦ ταύτην τὴν δίκην .
ἀλλ ἐπειδὰν ὑμᾶς ἀναμνήσω τόν τε καιρὸν ἐν ᾧ τὸ συμβόλαιον ἐγένετο , καὶ τὰ συμβάντα τούτῳ ἐν ἐκείνῳ τῷ χρόνῳ , καὶ εἰς ὅσην ἀπορίαν κατέστη οὗτος , τότε ἡγήσεσθε τὸν μὲν πατέρα τὸν ἐμὸν βέλτιστον γενέσθαι περὶ Τιμόθεον , τοῦτον δὲ οὐ μόνον ἀχάριστον εἶναι , ἀλλὰ καὶ ἀδικώτατον πάντων ἀνθρώπων , ὅς γε τυχὼν παρὰ τοῦ πατρὸς τοῦ ἐμοῦ ὅσων ἐδεήθη καὶ λαβὼν ἀργύριον ἀπὸ τῆς τραπέζης , ἐν πολλῇ ἀπορίᾳ ὢν κ ἀν κινδύνοις τοῖς μεγίστοις καθεστηκὼς περὶ τῆς ψυχῆς , οὐ μόνον οὐκ ἀπέδωκε χάριν , ἀλλὰ καὶ τὸ δοθὲν ἀποστερεῖ με .
καίτοι σφαλέντος μὲν τούτου ἀπώλλυτο καὶ τῷ πατρὶ τῷ ἐμῷ τὸ συμβόλαιον ·
οὔ τε γὰρ ἐπ ἐνεχύρῳ οὔ τε μετὰ μαρτύρων ἔδωκεν ·
σωθέντος δὲ ἐπὶ τούτῳ ἐγίγνετο , ὁπότε βούλοιτο εὐπορήσας ἡμῖν ἀποδοῦναι .
ἀλλ ὅμως , ὦ ἄνδρες δικασταί , οὐ περὶ πλείονος ἐποιήσατο ὁ πατὴρ περιουσίαν χρημάτων μᾶλλον ἢ οὐ Τιμοθέῳ ὑπηρετῆσαι ὧν ἐδεήθη αὐτοῦ , ἐν ἀπορίᾳ ὄντι 0 .
ᾤετο μὲν οὖν , ὦ ἄνδρες δικασταί , ὁ πατήρ , εἰ σωθείη Τιμόθεος τότε ἐξ ἐκείνων τῶν κινδύνων καὶ ἀφίκοιτο οἴκαδε παρὰ βασιλέως , εὐπορωτέρου γενομένου τούτου ἢ ὡς τότε διέκειτο , οὐ μόνον τὰ ἑαυτοῦ κομιεῖσθαι , ἀλλὰ καὶ ἄλλου εἴ του δέοιτο πρὸς Τιμόθεον πρᾶξαι ὑπάρξειν αὑτῷ 0 .
ἐπειδὴ δὲ οὐχ ὡς ἐκεῖνος ᾠήθη συμβέβηκεν , ἀλλ ἃ μετὰ χάριτος ἔλαβεν Τιμόθεος ἀπὸ τῆς τραπέζης δεηθεὶς τοῦ πατρὸς τοῦ ἐμοῦ , ταῦτα δι ἔχθρας καὶ δίκης τετελευτηκότος ἐκείνου ἐξελεγχθεὶς μὲν ὡς ὀφείλει οἴεται δεῖν ἀποδοῦναι , ἐὰν δὲ δύνηται ὑμᾶς πεῖσαι ὡς οὐκ ὀφείλει , ἐξαπατήσας τῷ λόγῳ , ἀποστερῆσαι ἡμᾶς τῶν χρημάτων , ἀναγκαῖόν μοι δοκεῖ εἶναι ἐξ ἀρχῆς ἅπαντα διηγήσασθαι ὑμῖν , τά τε ὀφειλόμενα , καὶ εἰς ὅ τι ἕκαστον αὐτῶν κατεχρήσατο , καὶ τοὺς χρόνους ἐν οἷς τὸ συμβόλαιον ἐγένετο .
θαυμάσῃ δὲ μηδεὶς ὑμῶν εἰ ἀκριβῶς ἴσμεν ·
οἱ γὰρ τραπεζῖται εἰώθασιν ὑπομνήματα γράφεσθαι ὧν τε διδόασιν χρημάτων καὶ εἰς ὅ τι καὶ ὧν ἄν τις τιθῆται , ἵνα ᾖ αὐτοῖς γνώριμα τά τε ληφθέντα καὶ τὰ τεθέντα πρὸς τοὺς λογισμούς .
ἐπὶ Σωκρατίδου γὰρ ἄρχοντος μουνιχιῶνος μηνὸς μέλλων ἐκπλεῖν τὸν ὕστερον ἔκπλουν Τιμόθεος οὑτοσί , περὶ ἀναγωγὴν ἤδη ὢν ἐν τῷ Πειραιεῖ , προσδεηθεὶς ἀργυρίου , προσελθὼν τῷ πατρὶ τῷ ἐμῷ ἐν τῷ λιμένι , ἐκέλευσεν αὐτὸν χρῆσαι χιλίας τριακοσίας πεντήκοντα μίαν δύ ὀβολώ ·
τοσούτου γὰρ ἔφη προσδεῖσθαι ·
καὶ δοῦναι ἐκέλευσεν Ἀντιμάχῳ τῷ ταμίᾳ τῷ ἑαυτοῦ , ὃς τούτῳ διῴκει τότε πάντα .
καὶ ὁ μὲν δανεισάμενος τὸ ἀργύριον παρὰ τοῦ πατρὸς τοῦ ἐμοῦ Τιμόθεος ἦν καὶ κελεύσας δοῦναι Ἀντιμάχῳ τῷ ταμίᾳ τῷ ἑαυτοῦ , ὁ δὲ λαβὼν τὸ ἀργύριον ἀπὸ τῆς τραπέζης παρὰ Φορμίωνος Αὐτόνομος , ὅσπερ Ἀντιμάχῳ διετέλει γραμματεύων τὸν ἅπαντα χρόνον 0 .
δοθέντος τοίνυν τοῦ ἀργυρίου τούτου ἐγράψατο μὲν ὀφείλοντα τὸν κελεύσαντα χρῆσαι Τιμόθεον , ὑπόμνημα δὲ ἐγράψατο , ᾧ τε οὗτος ἐκέλευσε δοῦναι , Ἀντιμάχῳ , καὶ ὃν ὁ Ἀντίμαχος συνέπεμψεν ἐπὶ τὴν τράπεζαν ληψόμενον τὸ ἀργύριον , τὸν Αὐτόνομον , τὰς χιλίας τριακοσίας δραχμὰς καὶ πεντήκοντα καὶ μίαν καὶ δύ ὀβολώ .
τὸ μὲν τοίνυν πρῶτον χρέως , ὃ ἐκπλέων ἔλαβεν στρατηγῶν τὸ ὕστερον , τοσοῦτον ὀφείλει .
ἐπειδὴ δὲ ἀπεχειροτονήθη μὲν ὑφ ὑμῶν στρατηγὸς διὰ τὸ μὴ περιπλεῦσαι Πελοπόννησον , ἐπὶ κρίσει δὲ παρεδέδοτο εἰς τὸν δῆμον αἰτίας τῆς μεγίστης τυχών , ἐφειστήκει δὲ αὐτῷ Καλλίστρατος καὶ Ἰφικράτης , τῷ τε πράττειν καὶ εἰπεῖν δυνάμενοι , οὕτω δὲ διέθεσαν ὑμᾶς κατηγοροῦντες τούτου αὐτοί τε καὶ οἱ συναγορεύοντες αὐτοῖς , ὥστε Ἀντίμαχον μὲν ταμίαν ὄντα καὶ πιστότατα διακείμενον τούτῳ κρίναντες ἐν τῷ δήμῳ ἀπεκτείνατε καὶ τὴν οὐσίαν αὐτοῦ ἐδημεύσατε , αὐτὸν δὲ τοῦτον ἐξαιτουμένων τῶν ἐπιτηδείων καὶ οἰκείων αὐτοῦ ἁπάντων , ἔτι δὲ καὶ Ἀλκέτου καὶ Ἰάσονος , συμμάχων ὄντων ὑμῖν , μόλις μὲν ἐπείσθητε ἀφεῖναι , στρατηγοῦντα δὲ αὐτὸν ἐπαύσατε ,  ἐν τοιαύταις δὲ ὢν διαβολαῖς καὶ ἀπορίᾳ χρημάτων πολλῇ  ἡ μὲν γὰρ οὐσία ὑπόχρεως ἦν ἅπασα , καὶ ὅροι αὐτῆς ἕστασαν , καὶ ἄλλοι ἐκράτουν ·
ὁ μὲν ἐν πεδίῳ ἀγρὸς ἀποτίμημα τῷ παιδὶ τῷ Εὐμηλίδου καθειστήκει , ἑξήκοντα δὲ τριηράρχοις τοῖς συνεκπλεύσασιν αὐτῷ ἑπτὰ μνῶν ἑκάστῳ ἡ ἄλλη οὐσία ὑπέκειτο , ἃς οὗτος αὐτοὺς στρατηγῶν ἠνάγκασε τοῖς ναύταις τροφὴν διαδοῦναι ·
ἐπειδὴ δὲ ἀποχειροτονηθεὶς ἐν τῷ λόγῳ ἀπήνεγκεν ἐκ τῶν στρατιωτικῶν χρημάτων αὐτὸς δεδωκὼς εἰς τὰς ναῦς τὰς ἑπτὰ μνᾶς ταύτας τότε , φοβούμενος μὴ καταμαρτυρήσωσιν αὑτοῦ οἱ τριήραρχοι καὶ ἐξελέγχηται ψευδόμενος , δάνεισμα ποιεῖται ἰδίᾳ παρ ἑκάστου αὐτῶν τὰς ἑπτὰ μνᾶς καὶ ὑποτίθησιν αὐτοῖς τὴν οὐσίαν , ἃς νῦν αὐτοὺς ἀποστερεῖ καὶ τοὺς ὅρους ἀνέσπακεν  , πανταχόθεν δὲ ἀπορούμενος , καὶ ἐν ἀγῶνι τῷ μεγίστῳ καθεστηκὼς περὶ τοῦ σώματος διὰ τὸ συμβεβηκέναι τῇ πόλει τοιαῦτα πράγματα , ἄμισθον μὲν τὸ στράτευμα καταλελύσθαι ἐν Καλαυρείᾳ , πολιορκεῖσθαι δὲ τοὺς περὶ Πελοπόννησον συμμάχους ὑπὸ Λακεδαιμονίων , κατηγορούντων δὲ τοῦτον αἴτιον εἶναι τῆς παρούσης ἀτυχίας Ἰφικράτους καὶ Καλλιστράτου , ἔτι δὲ τῶν ἀφικνουμένων ἀπὸ στρατεύματος ἀπαγγελλόντων ἐν τῷ δήμῳ τὴν παροῦσαν ἔνδειαν καὶ ἀπορίαν , τὰ δὲ καὶ δι ἐπιστολῶν ἑκάστου πυνθανομένου παρὰ τῶν οἰκείων καὶ ἐπιτηδείων ὡς διέκειντο  ὧν ἀκούοντες ὑμεῖς ἐν τῷ δήμῳ τότε ἀναμνήσθητε πῶς ἕκαστος περὶ αὐτοῦ τὴν γνώμην εἶχεν ·
οὐ γὰρ ἀγνοεῖτε τὰ λεγόμενα  , μέλλων τοίνυν καταπλεῖν ἐπὶ τὴν κρίσιν , ἐν Καλαυρείᾳ δανείζεται χιλίας δραχμὰς παρὰ Ἀντιφάνους τοῦ Λαμπτρέως , ὃς ἐπέπλει ταμίας Φιλίππῳ τῷ ναυκλήρῳ , ἵνα διαδοίη τοῖς Βοιωτίοις τριηράρχοις , καὶ παραμένωσιν ἕως ἂν αὐτῷ ἡ κρίσις γένηται , καὶ μὴ καταλυθεισῶν πρότερον τῶν Βοιωτίων τριήρων καὶ διαπελθόντων τῶν στρατιωτῶν μᾶλλον αὐτῷ ὀργίζησθε ὑμεῖς .
οἱ μὲν γὰρ πολῖται ἠνείχοντο κακοπαθοῦντες καὶ παρέμενον ·
οἱ δὲ Βοιωτοὶ οὐκ ἔφασαν παραμενεῖν , εἰ μή τις αὐτοῖς τὴν καθ ἡμέραν τροφὴν δώσει .
τότε οὖν ἀναγκαζόμενος δανείζεται τὰς χιλίας δραχμὰς παρὰ τοῦ Ἀντιφάνους , ὃς ἐπέπλει ταμιεύων Φιλίππῳ τῷ ναυκλήρῳ , καὶ δίδωσι τῷ Βοιωτίῳ ἄρχοντι τῶν νεῶν .
ἐπειδὴ δὲ ἀφίκετο δεῦρο , ἀπῄτουν αὐτὸν ὅ τε Φίλιππος καὶ Ἀντιφάνης τὰς χιλίας δραχμὰς ἃς ἐδανείσατο ἐν Καλαυρείᾳ , καὶ ἠγανάκτουν ὅτι οὐ ταχὺ ἀπελάμβανον .
φοβούμενος δὲ οὗτος τοὺς ἐχθροὺς τοὺς ἑαυτοῦ , μὴ πύθοιντο ὅτι , ἃς ἐν τῷ λόγῳ ἀπήνεγκεν χιλίας δραχμὰς δεδωκὼς εἰς τὰς Βοιωτίας ναῦς ἐκ τῶν στρατιωτικῶν χρημάτων , ταύτας Φίλιππος δανείσας ἀποστερεῖται , καὶ ἅμα δεδιὼς τὸν Φίλιππον , μὴ καταμαρτυροίη αὑτοῦ ἐν τῷ ἀγῶνι , προσελθὼν τῷ πατρὶ τῷ ἐμῷ ἐδεήθη ἀπαλλάξαι τὸν Φίλιππον καὶ χρῆσαι αὑτῷ τὰς χιλίας δραχμάς , ἵνα ἀποδοίη Φιλίππῳ .
ὁρῶν δὲ ὁ πατὴρ ὁ ἐμὸς τό τε μέγεθος τοῦ ἀγῶνος ἡλίκον ἦν τούτῳ , καὶ ὡς ἠπορεῖτο οὗτος , καὶ ἐλεῶν αὐτόν , προσαγαγὼν πρὸς τὴν τράπεζαν ἐκέλευσεν ἀποδοῦναι Φιλίππῳ χιλίας δραχμὰς τὸν Φορμίωνα τὸν ἐπικαθήμενον ἐπὶ τῇ τραπέζῃ , καὶ γράψαι ὀφείλοντα Τιμόθεον .
καὶ ταῦτα ὅτι ἀληθῆ ἐστιν , τὸν δόντα τὸ ἀργύριον Φορμίωνα ὑμῖν μάρτυρα παρέξομαι , ἐπειδὰν καὶ περὶ τοῦ ἄλλου συμβολαίου διηγήσωμαι ὑμῖν , ἵνα τῇ αὐτῇ μαρτυρίᾳ περὶ ὅλου τοῦ χρέως ἀκούσαντες εἰδῆτε ὅτι ἀληθῆ λέγω .
καλῶ δ ὑμῖν καὶ τὸν Ἀντιφάνην τὸν δανείσαντα τὸ ἀργύριον τούτῳ , τὰς χιλίας δραχμάς , ἐν Καλαυρείᾳ , καὶ παρόντα ὅτε ἀπέλαβε Φίλιππος τὸ ἀργύριον παρὰ τοῦ πατρὸς τοῦ ἐμοῦ ἐνθάδε .
τοῦ μὲν γὰρ μαρτυρίαν με ἐμβαλέσθαι πρὸς τὸν διαιτητὴν παρεκρούσατο , φάσκων ἀεί μοι μαρτυρήσειν εἰς τὴν κυρίαν ·
ἐπειδὴ δὲ ἡ δίαιτα ἦν , προσκληθεὶς ἀπὸ τῆς οἰκίας  οὐ γὰρ ἦν φανερός  , ἔλιπε τὴν μαρτυρίαν πεισθεὶς ὑπὸ τούτου .